Løg trækker tårer af Dorrit Willumsen | Litteratursiden\nSurrealistisk, skarpt og sødmefyldt fortæller Dorrit Willumsen om en kvinde, der har fået nok og går sin vej. Det moderne liv og dets mange krav bliver beskrevet med et kærligt og kritisk blik.\nDorrit Willumsen har sit eget særegne fortællerunivers med utilpassede kvinder, skarpe iagttagelser af menneskers adfærd, gadelivet og samfundets udvikling på godt ondt. Det hele er også med i denne fine roman, hvor Wendy har fået nok af manden og går sin vej i en stor ulvepels. Hun finder en skunk i en tom lejlighed og lever nærmest som en posedame, selv om hun har penge. Men pelsen bliver levende, og pludselig er hun heller ikke alene i lejligheden mere. Det er næsten surrealistisk, men let og morsomt skrevet med lyrisk nerve og en særlig sanselighed, der understreger kvindens indespærring og mulighed for handling.\nManden har glemt Wendys 74-års fødselsdag, hun står bare i køkkenet og skræller løg. Hendes e-boks er lukket, fordi hun har brugt den forkerte kode flere gange. Så hun går sin vej i ulvepelsen, tager toget til København, og undervejs smider hun sin neglelakslakerede mobiltelefon væk. Heldigvis finder hun skunken i lejligheden, hvor hun indretter sig på bedste vis. Endelig er hun fri, mens alle andre arbejder, men hun er isoleret i sin frihed.\nHun er ret lille, og i virkeligheden hedder hun ikke Wendy, men det hele bliver lidt mere eventyragtigt på den måde. Det gælder om at købe mad ind, der ikke fylder så meget og heller ikke larmer. For ejeren er flyttet ind, og der er en kæreste på vej. Hun tager lidt af deres mad, tørrer støv af og syr knapper i hans frakke, og de fornemmer, at de ikke er alene.\nHun erindrer sig den irettesættende mor, der kritiserede hende for ikke at have interesser og heller ikke havde veninder. Hun erindrer sig også sine drømme om et arbejde og nogle kærester, der var mest optaget af egne behov. Den bedste trøst var at læse Anna Karenina eller Proust. ..”når hun åbner en bog, er det som at træde ind hos en familie, og de er rige og smukke og måske ikke helt så lykkelige. Men de lider heller ikke så brutalt.”\nUndervejs får hun kradsemærker af ulvepelsen, der ikke synes, den bliver luftet nok. Gadelivet er fyldt med hjemløse, gadesælgere, rullekufferter, flyvende kaffebægre og larm.\nKvindeliv, erindring, kroppen, der aldrig er perfekt, drømmene, der ikke blev opfyldt, det moderne liv og teknologien på godt og ondt, alle de modstridende krav fra omverdenen og sig selv. Kun Dorrit Willumsen kan skrive så nærværende, altfavnende, ironisk, skarpt og sødmefyldt om smertepunkterne og den intakte længsel efter et helt liv.\nForsiden er helt uimodståelig med det blanke rødløg og dets rødgyldne spirer på den sorte baggrund. Ikke underligt at det trækker tårer og dermed viser os de mange lag i eksistens og vilkår.\nDorrit Willumsen f. 1940 har en fornem forfatterkarriere bag sig og har modtaget mange fine priser for sine værker, der består af digte, skuespil, romaner, noveller og erindringer.


Bogreception og åbent hus lørdag d. 7. marts – Restaurant Karoline Amalie\nWeekend Mad- & Vinbar\nBogreception og åbent hus lørdag d. 7. marts\n19. februar 2020 Anna Gjørup\nKogebogen Restaurant Karoline Amalie udkommer lørdag d. 7. marts, og I den anledning vil vi gerne invitere jer alle til bogreception og åbent hus.\nDørene er åbne mellem kl. 14 og 18. Der vil i løbet af eftermiddagen være mulighed for at smage snacks fra kogebogen akkompagneret af et glas østrigske bobler. Nyd det i vores hyggelige rammer, mens I kigger i bogen.\nI løbet af dagen er der mulighed for at høre lidt mere om projektet og få et lille indblik i, hvordan man kaster sig ud i at skrive en kogebog fra bunden, og hvordan man får taget de perfekte billeder.\nEt eksemplar af kogebogen koster 399 kr. Kogebogen er enkeltvist folieret, trykt på 170 g papir, har 224 sider og måler 30×30 cm, så det er en rigtig coffee-table kogebog I får med hjem. Bogen er gennemillustreret af fotograf Sara Mee Joo Jensen.\nVi glæder os til at se jer og vise vores hjertebarn, kogebogen frem.\nRikke Brockstedt, Kristian Evensen-Smith og Anna Simonia Gjørup\nKogebogen er i trykken!\nKogebogen er udkommet!\nVelkommen til Karoline Amalies webshop Luk


Ca. 25 % af de der har været ramt af børneeksem i barnealderen får eksem igen fra/i 20-30 års alderen. Du er måske en af dem og kan derfor nikke genkendende til en tilværelse, hvor der er stor fokus på hudpleje, og hvilke muligheder du har i dagligdagen. Og der er faktisk mange vigtige ting, du kan gøre for at lindre og forebygge eksemet, så du kan få en så normal hverdag som mulig.\nHvordan plejer jeg min hud bedst?\nFugtighedscremer er en vigtig del af behandlingen af tør hud og atopisk eksem. Specielt om vinteren skal du bruge fugtighedscreme hver eneste dag for at forebygge kløe og eksem. Cremen tilfører huden fugt og fedt, hvilket gør den smidig og hel. Jo mere tør huden er, jo federe en creme skal der til. Prøv dig frem og se, hvilken creme der passer bedst til din hud – og hvilken creme du bedst kan lide. Vælg altid en variant uden parfume, farve og andre unødvendige tilsætningsstoffer.\nDu kan have behov for forskellige cremer alt efter årstiden. Vælg en federe creme om vinteren, hvor luftfugtigheden er lav, og huden lettere tørrer ud. Lotions har typisk et lavt fedtindhold, mens salve og olie er ren fedt. Prøv dig frem.\nDet er også vigtigt at have fokus på, hvordan du bader, for vand og sæbe udtørrer huden. Derfor skal du bade med omtanke. Hvor ofte er individuelt, men har du mange små sår og/eller infektioner i huden, anbefales det, at du bader hver dag for at få renset huden.\nKom bare nærmere – det smitter ikke\nDu må gerne komme i kontakt med andre, for atopisk eksem smitter ikke – hverken når det er i udbrud eller i dvale. Går der betændelse i eksemet, skal det behandles med det samme, da det, modsat atopisk eksem, kan smitte.\nHop i vandet, men husk cremen\nNogle vil gerne en tur i svømmehal, og selv om vand og klor kan være hårdt for huden, er det for mange med atopisk eksem ikke et problem. Husk blot at smøre din hud med en fed uparfumeret fugtighedscreme – Decubal Original Clinic Cream er en god løsning – både inden og efter. Det forebygger og heler den udtørring, der ellers vil ske. Men der er visse undtagelser for turen til svømmehallen:\nHvis der er betændelse i eksemet\nUde er godt, men med creme er det bedst\nNogle elsker at opholde sig ude i solen, mens andre ikke gør, fordi deres eksem bliver forværret af varmen og specielt af sveden. Vil du gerne ud, når solen skinner, er det en god idé at følge disse råd:\nVedrørende solbadning gælder de samme råd som for andre\nTag hat / kasket og let tøj på\nDet er hårdt for huden, når det blæser og er koldt, for med kulden følger en lav luftfugtighed, som gør, at tør hud har svært ved at holde på den fugt, der findes i huden. Derfor bør du smøre din hud ind med ekstra fedt og fugt, inden du skal ud. Skal du ud, er det en god idé at følge disse råd:\nSørg for at udsat hud smøres med en fed creme ca. 20 minutter inden, du skal ud – for eksempel i Decubal Original Clinic Cream. Så kan vandet i cremen nå at fordampe. Smør dig ind igen, når du kommer ind\nTag handsker på for at beskytte huden på hænderne\nTag tørt skiftetøj med til sport\nSved forværrer kløen hos de fleste med eksem. En våd T-shirt gør kløen endnu værre, og det kan være fristende for dig helt at droppe motions- eller løbeturen. Men det er der råd for:\nHusk den daglige hudpleje, så klør huden mindre\nTag et par ekstra T-shirts med til sport, så du kan skifte til noget tørt\nTag et hurtigt, køligt bad efter anstrengelserne og huske fugtighedscreme til sidst\nNår du vasker dit tøj, skal du være opmærksom på dit valg af vaskemiddel og temperatur. Tøjet er i direkte kontakt med huden, og parfume i tøjet kan irritere din hud og forværre eksemet. Så derfor er det en god idé at vælge vaske- og skyllemiddel uden parfume. Her er et par råd, du kan bruge, når du skal vaske dit tøj:\nVask undertøj, sengetøj og håndklæder ved 60 grader, så du sikrer, at tøjet er vasket fri for bakterier, som kan give betændelse i eksemet\nPå med handsken, når du skal lave mad\nNår du har eksem på hænderne, kan du din hud være tør og revnet. Saften fra kød, fisk, skaldyr og frugter – såsom ananas, citron og appelsiner – kan derfor svide noget så forfærdeligt. Du kan forebygge udtørring og revner ved at:\nSmøre huden med en fed fugtighedscreme.\nHave en kasse engangshandsker stående i køkkenet, så du kan beskytte hænderne både ved håndtering af madvarer, og når du skal have hænderne i vand.\nGode råd hvis du ofte vasker hænder\nNår man har små børn – eller måske på grund af sit arbejde – vasker hænder mange gange om dagen, er det hård kost for huden, især når man har tør hud og eksem på hænderne. Det er der heldigvis flere effektive råd for:\nVask hænderne i køligt vand\nTør hænderne grundigt i et blødt håndklæde eller blødt papir\nSmør hænderne i en fed fugtighedscreme\nBrug engangshandsker når det er nødvendigt. For eksempel ved rengøring, madlavning\nJob og håndeksem\nHvis du har eller har haft børneeksem, er der større risiko for, at du udvikler håndeksem, og du bør derfor overveje dit valg af job. For udsættes dine hænder for vand, sæbe, rengøringsmidler, støv, kemikalier eller fødevarer, øges risikoen endnu mere. Så tal med din læge, inden du påbegynder din uddannelse eller søger job.\nStress kan fremprovokere eksem, derfor er det en god idé at sørge for at skabe en rolig rytme i din hverdag.\nVælg brusebad frem for karbad\nBrug sæbe eller vaskeolie uden parfume og kun, hvor det er nødvendigt\nSpar på hårshampoo, der også udtørrer huden\nPas på, at badevandet ikke er for varmt, og brug ikke skumbad\nLad ikke badet vare for længe\nKig på din hud og se, om den trænger til behandlingscreme, inden du smører dig ind i fugtighedscreme\nKlip dine negle korte for at undgå krads og sår i huden\nHer er et par råd til, hvordan du kan mindske kløen:\nGå i bad og smør huden ind i god tid inden sengetid, så huden når at køle af\nNår huden klør, så klap på huden\nPrøv at aflede din opmærksomhed fra kløen\nUndgå det der kan forværre din kløe såsom:\n– Varme og sved\n– Dét du er allergisk over for\nSelv om du følger rådene, kan du ikke undgå, at din hud kommer til at klø. Så her er to gode råd til, hvad du kan gøre, så det ikke går så meget ud over huden, hvis du kradser dig:\nSørg for at neglene er korte, så de ikke kradser hul i huden\nTag tynde handsker på om natten, så du ikke kan kradse hul i huden, mens du sover.


Ansøg til TUBAs skriveskole - TUBA\nAnsøg til TUBAs skriveskole\nEr du vild med at sætte ord på skrift? Vil du gerne blive bedre? Udforske og udfordre? Sammen med andre?\nTUBAs skriveskole er for dig, som har lyst til at prøve kræfter og tage chancer med teksten – i et trygt rum.\nDu går eller har gået i TUBA og er over 18 år.\nForlaget Gyldendals eventchef Christina Thiemer og terapeut Jeppe Berg Sandvej står for et 6 måneders forløb, hvor rammerne er frie, begejstringen stor, og arbejdet med teksten intensivt.\nVi sammensætter et forløb med en masse tid til at arbejde med teksten men også undervisning, gæster fra branchen og andre inspirationskilder. Herunder en eller flere redaktører fra Forlaget Gyldendal.\nDu vil få forskellige skriveopgaver, som du kan øve dig på i dit eget tempo. Vi forventer dog, at du har lyst til at arbejde med teksten derhjemme også. På skriveskolen vil du også få øvelse i at læse din tekst højt for andre og høre deres reaktioner.\nSkriveskolen handler ikke om at præstere men om at arbejde med skrivning. Målet er ikke den perfekte tekst, men at du skriver dig ind på din personlige stil, hvor du kan drage nytte af netop dine erfaringer. Og at du nyder og lærer, bruger dine kræfter og har det sjovt sammen med os andre.\nLyder skriveskolen som noget for dig?\nSenest 1. november 2020. Du får besked, om du har fået plads senest 14. november 2020.\nVi har plads til 10 deltagere. Modtager vi flere ansøgninger, vælger vi 10 ud på baggrund af vores bedste dømmekraft.\nForløbet er gratis for dig. Det strækker sig over 10 søndage og 1 hverdag hen over ca. 6 mdr. – sluttende i maj 2021. Vi tager forbehold for uforudsete forhold, der kan gøre det nødvendigt at lave ændringer. I så fald får du besked i så god tid som muligt.\nSkriveskolen foregår i København i TUBAs lokaler på Vesterbrogade 69, 1. sal. 1620 København V på følgende datoer:\nPlus et enkelt hverdag. Nærmere info ved optagelse.\nVi mødes som regel i tidsrummet kl. 12-17.\nHvis du bliver optaget på skriveskolen, forventer vi, at du prioriterer forløbet højt og deltager så vidt muligt hver gang.\nHvis du kommer langvejs fra, kan du få dine transportudgifter refunderet.\nTUBA sørger for te, kaffe og snacks/frugt.\nHar du spørgsmål vedrørende skriveskolen, så skriv til Jeppe på


Vores informationsspecialist har her samlet noget af den allerbedste, aktuelle viden om inklusion af børn med særlige behov i idræt og bevægelse. Du kan altid henvende dig til os for mere viden om litteratur.\n(Senest opdateret 18/11 2020).\nHjemmeside om tilpasset idræt og bevægelse i skolen.\ntibis.dk har fokus på inklusion af børn og unge med handicap i idrætsundervisningen og til idrætsprøven. På siden er samlet en række materialer, både teoretiske e-læringsmoduler og praksis-eksempler.\nHjemmeside med korte film, der beskriver forskellige problemstillinger omkring inklusion i folkeskolen.\nVidensnotat TIBIS 2 - Styrket læring gennem tilpasset bevægelse i skolen for børn med særlige behov\nVidenscenter om handicap, Tine Soulié og Johan Stubbe Østergaard, 2021.\nDette vidensnotat udspringer af projektet Styrket læring gennem tilpasset bevægelse i skolen for børn med særlige behov. Notatet bygger på indsamling af viden fra praksis og fra publiceret forsknings- og udviklingsarbejde om bevægelse, trivsel og læring i skolen for børn med særlige behov.\nDownload vidensnotatet som PDF her\nMOV:E. Særnummer 2019\nFIIBL, UCL Erhvervsakademi og Professionshøjskole og Syddansk Universitet. Redigeret af: Louise Stjerne Knudsen, Lars Breum Christiansen og Søren Smedegaard, 2019.\nDenne særudgave af MOV:E handler om projektet Tilpasset Idræt og Bevægelse i Skolen. Projektet har til formål at sikre alle elevers deltagelse i grundskolens idrætsundervisning og til prøven i idræt.\nLæs særnummeret af MOV:E.\nIdræt i øjenhøjde: Inspirations- og vejledningsmateriale målrettet børn og unge med synsnedsættelses deltagelse i idræt i grundskolen.\nViden- og Udviklingsenheden på Synscenter Refsnæs, 2019.\nVejledningen har til formål at inspirere idrætslærere til den praktiske tilrettelæggelse af undervisningen, der skal understøtte, at elever med synsnedsættelse kan deltage aktivt i undervisningen og have de bedste forudsætninger for at aflægge prøve som afslutning af 9. klasse.\nLæs vejledningen på Synscenter Refsnæs' hjemmeside.\nMarieFuglsang Brouer, Foreningsforlaget, 2018.\nMålet med bogen er at give den enkelte aktivitetsleder i foreninger ny indsigt og handlemuligheder for at få succes med inklusion af børn og unge med særlige behov. Det skal sikre, at både voksne, unge og børn får større glæde og udbytte af at være sammen om foreningens aktiviteter.\nSoulié Tine, Birgit Flygstrup og Jette Selmer. Handicapidrættens Videnscenter, 2018.\nAlle til idræt er en undervisningsvejledning, der giver svar på, hvordan man kan tilrettelægge inkluderende undervisning i faget idræt i folkeskolen. Bogen er en hjælp til idrætslærere og pædagogisk personale, som ønsker mere viden om, hvordan elever med funktionsnedsættelser kan deltage aktivt i idrætsundervisningen.\nDownload bogens kapitler.\nAnette Bentholm, Handicapidrættens Videnscenter, 2013.\nDenne bog omhandler idræt for børn med autisme eller ADHD. I bogen beskrives, hvad de to diagnoser betyder, hvilke barrierer de medfører, og hvordan man tilrettelægger idræt, så børn med autisme eller ADHD kan deltage. I bogen er der en række konkrete forslag til aktiviteter, der passer til målgruppen.\nFri leg: Gode rammer for udendørs aktiviteter i frikvarter og SFO for blinde og svagsynede børn\nKarsten Olsen, Tine Soulié og Tine Teilmann. Handicapidrættens Videnscenter og Videncenter for Synshandicap, 2010.


Salgs-, og leveringsbetingelser gældende for handel på VaskeButikken.dk\nHer på VaskeButikken.dk er kundetilfredshed vores første prioritet. Vi vil gerne være sikre på at kunderne har en nem og tilfredsstillende erfaring med at handle hos os, så venligst omhyggeligt gennemgå alle vores vilkår og politikker før din bestilling. Hvis du har spørgsmål eller bekymringer, skal du kontakte vores venlige og hjælpsomme kundeserviceafdeling.\nVi er stolte af at kunne tilbyde mere end 1.000 produkter fra over 20 leverandører. De fleste produkter er angivet under deres egne varemærker.\nDe fleste af vores produkter kan bestilles online via vores sikre indkøbskurv, men der er nogle der kan kræve teknisk rådgivning i produktudvalg.\nFor al rådgivning omkring produktudvælgelse, information og bestilling, kan De kontakte os på:\nAlle priser opdateres løbende, er dagspriser og er inkl. moms.\nPriserne er kun gældende i Danmark ekskl. Grønland og Færøerne.\nVi accepterer ordrer fra hele landet. Men enhver ordre til områder uden for fastlandet kan dog være underlagt ekstra forsendelsesomkostninger.\nVores system sender dig automatisk en e-mail når du har afgivet en ordre via vores hjemmeside, hvoraf det fremgår, hvilke produkter du har bestilt.\nMan skal dog være opmærksom på, at det automatiske svar (via e-mail) IKKE er en juridisk bindende ordrebekræftelse, hvorved en aftale er indgået. Det er kun en elektronisk kvittering for modtagelse af bestillingen. VaskeButikken.dk tager derfor det forbehold at kunne annullere bestillingen som følge af trykfejl, tekniske problemer, leveringssvigt og lignende situationer.\nVi modtager Dankort og Visa Dankort.\nVi modtager desuden betalinger med følgende udenlandske kreditkort: VISA, Visa Electron , Maestro, JCB, MasterCard, og American Express-kort.\nHvis man overfører pengene direkte til vores kontonummer (via bankoverførsel) vil varerne først være bestilt, når beløbet er gået ind på vores konto.\nAlle varer er underlagt den til enhver tid gældende danske moms på 25% og evt. andre afgifter.\n6. Kundedefinerede & særlige ordrer\nMange af vores produkter og tjenester er unikke og fremstilles specielt til dig. En kundedefineret eller særlig ordre kan ikke fortrydes eller annulleres. Efter produktionen er påbegyndt, er det normalt ikke muligt at ændre på kundedefinerede ordrer, og ændringer kan kun foretages af produktionens skøn, og kan pådrage yderligere omkostninger.\nFor at spare tid og unødvendige omkostninger, sendes alle ordrer direkte til dig fra vores producenter eller importørernes lagre. Vi er stolte over at kunne spare dig penge ved at tilbyde gratis forsendelse på de fleste produkter. På nogle varer som kundespecificerede fremstillet og leveret fra udlandet, er der fragttillæg der oplyses ved ordrebekræftelsen.\n8. Med fragt biler\nDe fleste ordrer afsendes med pakkeleveringsfirmaer som Post Danmark, GLS, DHL, UPS eller transportfirmaer, og kræver en underskrift ved de fleste leveringer.\nFragtprisen oplyses under bestillingen og inden du godkender bestillingen. Prisen på fragten afhænger af, hvilke varer du bestiller, varens vægt, volumen mm.\nFragtprisen på specielproducerede varer, naturstensvarer, kompositstensvarer og andre tunge varer, oplyses i tilbuddet og ordrebekræftelsen.\nHvis din ordre leveres med lastbil, vil en medarbejder fra fragt-firmaet kontakte dig via telefon for at arrangere leveringen, som regel dagen før eller en time inden for en bestemt tidsperiode. Vær opmærksom på, at leveringen kun er til din adresse, så du vil blive bedt om at sørge for assistance til chaufføren for at læsse din forsendelse fra lastbilen.\nHusk på vægten og størrelsen af din leverance; der kan være behov for ekstra hjælpepersonale til at læsse af og transportere dine pakker. Du bedes om grundigt at undersøge indholdet af alle pakker for skader inden underskrivelsen af leverancen.\nVed individuelt fremstillede varer og i forbindelse med underskrivelsen af din pakke, bedes du skrive "'ukontrolleret', med forbehold for skader" i nærheden af dit navn når du underskriver fragtbrevet. Ellers vil du blive bedt om at selv at indsende de nødvendige krav (se nedenfor skadeserstatning).\nVælges det ved leveringen at varen må stilles på et af kunden indikeret sted på kundens adresse, har kunden selv ansvaret for varen, så snart fragtmanden har stillet varen på modtageradressen. Hvis kunden ikke er på stedet ved leveringen til at modtage varen, som ikke må stilles, vil varen blive forsøgt leveret igen efter aftale med kunden. Alle omkostninger ved genudkørsel af varen, afholder kunden selv. Ellers bliver varen returneret til det tæt på adressen posthus eller pakkeboks.\nEr varen lagt i en pakkeboks eller i en butik, hvor kunden skal afhente den, starter fortrydelsesfristen først, når kunden har afhentet den i pakkeboksen/butikken.\nHvis varen er lagt i en pakkeboks eller i en butik, hvor kunden skal afhente den, og kunden ikke henter pakken inden for fristen, vil pakken som regel blive returneret til returadressen, og kunden betaler selv for returforsendelsen.\nBemærk: Kunden kan ikke fortryde købet ved at nægte at modtage varen uden samtidig at give besked til vaskebutikken.dk.\nLeveringstiden er angivet for hvert produkt i indkøbskurvens område til produktets detailside og er baseret på oplysninger fra producenten/leverandøren og ofte repræsenterer denne den "typiske" ekspeditionstid. For eks.: en leveringstid tid "inden for en uge" betyder, din bestilling kan forlade fabrikken/lageret så snart som muligt, fra en dag eller op til en uge efter du har afgivet din ordre. Der skal dog tilføjes yderligere et par dage til en uge for leveringen, afhængig af beliggenheden af leverandørens lager.\nNår du afgiver en ordre, oplyser vi dig i god tro, om forventninger og vi vil lade dig vide, hvis vi efterfølgende bliver gjort opmærksom på eventuelle uforudsete forsinkelser. Dog kan produkter, hvis de er tilgængelige, sendes omgående eller før den "typiske tid" er angivet.\nLeveringstiden for kundetilpassede, specielle, bestilte varer, kan variere fra vores beregnede tid. Nogle gange vil varerne blive leveret hurtigere, nogle gange senere end forventet, men den normale leveringstid regnes til at være ca. 12-14 arbejdsdage. Der tages forbehold for evt. varer i restordre ved producenten.\nVaskebutikken.dk kan ikke gøres ansvarlig for forsinkelse af leverancer samt evt. håndværkerudgifter i forbindelse med forsinkede leverancer, transportskader og fabrikationsfejl i produkter.\nTransportskader er meget sjældne, men desværre sker det indimellem. Men hvis de ovennævnte procedurer vedrørende varemodtagelsen bliver fulgt, vil vi være i stand til at løse problemerne tilfredsstillende og hurtigt. Det er yderst vigtigt, at eventuelle skader bliver indberettet til os så hurtigt som muligt og ikke senere end 2 dage fra modtagelsen af pakker, fordi ingen erstatningskrav vil blive accepteret af fragtfirmaerne efter 2 dage fra leveringsdatoen.\nHvis denne tidsfrist overskrides, kan en evt. retur ikke accepteres, og vi kan desværre ikke give hverken refusion eller udskiftning.\nHvis du ønsker at gemme en vare til senere brug, skal du alligevel pakke varen ud ved levering, og du bør undersøge varen for eventuelle skjulte skader. Du bedes venligst rapportere enhver skade på e-mail til info@vaskebutikken.dk eller på telefon 2961 2950 hvor vi står klar til at hjælpe.\nDe fleste ordrer kræver en underskrift ved levering, men hvis en underskrift er påkrævet, skal du sørge for fuldt ud at inspicere indholdet af dine pakker før underskrivelsen af ordren, selv hvis emballagen synes i god stand. Der kan være skjulte skader på varen eller indholdet. Vær sikker på også at notificere evt. andre af dig bemyndigede personer der accepterer leveringen på dine vegne, om at gøre det samme. Hvis du ikke har tid til at inspicere din ordre ved leveringen, eller hvis du har mistanke om mulige skader, skriv "'ukontrolleret', med forbehold for skader" over eller i nærheden af din underskrift.\nVed levering af varen til kundens adresse eller til anden plads, påtager kunden, eller den af kunden bemyndigede tredje person sig enhver risiko for varen, når vedkommende har underskrevet for modtagelse af varen.\nVær også opmærksom på, at når du kvitterer for en pakke, har du underskrevet et dokument for overførsel af ejerskab til dig, og at du dermed bekræfter at du har kontrolleret forsendelsen og at den er fri for fejl.\nErstatningskrav hos transportører kan kun foretages af Vaskebutikken.dk. Så, hvis du underskriver for en pakke og senere finder ud af at varen er blevet beskadiget under transporten, bliver du nødt til selv at indgive en klage til Vaskebutikken.dk. Men vi kan kun hjælpe dig, hvis du har noteret pakken med kommentaren "Ukontrolleret, mulige skader", som beskrevet ovenfor.\nØnsker du at returnere en vare efter modtagelse af varen, har du op til 14 dage til at fortryde købet, og ret til at vente med at returnere varen i op til 14 dage fra den dato, hvor du har givet besked til Vaskebutikken.dk om, at købet ønskes fortrudt.\nDu har mulighed for at fortryde et køb inden 14 dage. Dog hæfter du for en eventuel værdiforringelse af varen. Det vil sige, at har du testet varen på anden vis, end hvad der normalt er tilladt i en forretning, og varens værdi er blevet forringet, er Vaskebutikken.dk i sin gode ret til at fratrække et beløb svarende til forringelsen, inden Vaskebutikken.dk tilbagefører dine penge. I forbindelsen af returneringen/fortrydelsen opkræves der håndterings-/administrationsgebyr (dette gælder ikke for reklamationer), til dækning af Vaskebutikken.dk’s ekstra håndteringsomkostninger på 250 kr. Returfragt omkostninger ved fortrydelse dækkes altid kunden og iht. købeloven.\nI visse tilfælde har nogle af vores varer, på baggrund af brugen, ødelagt emballage mm, mistet det meste af sin værdi. Du har i disse tilfælde ikke krav på at få hele købesummen retur.\nDerfor anbefaler vi at varerne skal være i original emballage og ikke været i brug, komplet med alt originalt indhold, herunder manualer og garantikort. Dvs. varen skal i det hele taget være i en stand, så den kan sælges videre.\nEfter levering til forbrugeren er risikoen for varens hændelige undergang overgået til forbrugeren, og forbliver hos forbrugeren, indtil den er leveret tilbage til VaskeButikken.dk. Også selvom fortrydelsesretten er udnyttet.\nKøbet kan fortrydes (dog ikke individuelt og specielt fremstillede varer) ved at printe og udfylde retursedlen relateret til din ordre, fra din konto på VaskeButikken.dk, og sender den sammen med varen til vores adresse. Kunden afholder her selv samtlige omkostninger i forbindelse med returnering af varer.\nEkspeditionen fremmes, hvis webshoppen kontaktes inden returnering. Det kan gøres på info@vaskebutikken.dk og gør os opmærksom på at du returnerer varen.\nNår du fortryder købet og vores handelsvilkår er overholdt, tilbagebetaler vi købesummen til dig ved en tilbageførsel til din bank eller dit betalingskort. Dog har Vaskebutikken.dk mulighed for at vente med at tilbageføre købesummen, hvis Vaskebutikken.dk har en konkret mistanke om, at varen er værdiforringet.\nVi tilbagefører købesummen først når vi har modtaget varen og kontrolleret at den lever op til betingelserne ovenfor. Hvis vi mener at betingelserne for retur ikke er opfyldt, for at du kan udnytte fortrydelsesretten, vil vi kontakte dig pr. e-mail med en begrundelse.\nBemærk, at vi ikke modtager pakker sendt pr. efterkrav, samt ved personlig fremmøde på adressen. Kunden har selv ansvaret for at varen kommer frem i hel stand.\nVores adresse for returnering kan ses nederst på denne side..\nVarer der returneres til vores adresse uden godkendelse, vil ikke blive accepteret og vil blive returneret til dig.\nDer gælder de samme betingelser som for forbrugere, dog med følgende ændringer.\nIndividuelt fremstillede varer returneres ikke.\nDer gælder 6 måneders reklamationsret fra fakturadato.\nSåfremt varen anvendes i erhvervsmæssig sammenhæng, kan reklamationsretten helt bortfalde.\nKunden er forpligtet til straks og senest dagen efter levering at foretage kontrol af varen samt at undersøge denne for eventuelle mangler.\nTransportskader skal straks ved modtagelsen af varen gøres gældende overfor fragtmanden og angives på fragtbrevet. Såfremt dette ikke sker, kan der ikke senere reklameres over transportskader.\nVaskebutikken.dk forbeholder sig ejendomsretten til varer købt på kredit, indtil den endelige købesum er overført. Alle omkostninger i forbindelse med håndhævelse af ejendomsforbeholdet påhviler køberen.\nSom forbruger har man 2 års reklamationsret, hvilket betyder, at du enten kan få varen repareret, ombyttet, pengene tilbage eller afslag i prisen, afhængig af den konkrete situation. Dette betinger selvfølgelig at reklamationen er berettiget og at disse mangler, ikke er opstået som følge af kundens fejlagtige brug af produktet eller anden skadeforvoldende adfærd, der har medført manglen.\nØnsker du at reklamere, kan vi kontaktes på info@vaskebutikken.dk og gør os opmærksom på at du reklamerer for varen.\nDe fleste kundedefinerede og specialfremstillede ordrer/varer kan ikke returneres, idet tilpasningen påbegyndes straks efter bestillingen.\nAlle leverede varer forbliver i Vaskebutikken.dk ejendom, indtil betaling har fundet sted med evt. tillæg af påløbne renter og omkostninger.\nDer tages forbehold for eventuelle afgiftsændringer, pris- og korrekturfejl, tekniske fejl, udsolgte varer, naturkatastrofer, pandemier, arbejdskonflikt, skader, kurssvingninger som måtte få indflydelse på den bestilte vare/ydelses pris etc. (force majeure forbehold).\nI den sammenhæng er Vaskebutikken.dk ikke ansvarlig ved nogen form for forsinkelser i leveringer. Overskridelsen af leveringstiden som følge af ovennævnte\nforbehold, betragtes ikke som annulleringsgrundlag. Omkostninger, herunder dagbøder og lignende, opstået som følge af overskridelse af leveringstiden, dækkes ikke af Vaskebutikken.dk.\n15. Produktbillede ansvarsfraskrivelse:\nVaskebutikken.dk forsøger at vise de mest præcise billeder vi har til rådighed. Men på grund af forskelle i computerskærme og de forskellige brugerdefinerede indstillinger for lysstyrke og kontrast, kan vi ikke garantere, at farven der er repræsenteret i et produktbillede på din skærm er præcis, som det ser ud i den fysiske verden.\n16. Fejl og mangler på webshoppen:\nSelvom vi gør vores allerbedste for at sikre, at pris-, og produktinformation på vores hjemmeside er korrekte, kan lejlighedsvis typografiske eller informationsmæssige fejl forekomme. Vi undskylder for eventuelle uoverensstemmelser, men forbeholder os ret til ikke at udføre ordrer baseret på urigtige priser eller information.


Lysende skyer | Poul Hoffmann\nGennem hele Bibelen optræder ved særlige lejligheder en lysende sky. Den fremkommer ved en sammenkobling af Guds bolig og vores.\nPå Forklarelsens Bjerg opfylder Jesus sit løfte til disciplene om, at nogle af dem allerede i dette liv skal få ham at se »i hans rige« (Matt 16,28-17,8; Mark 9,1-8; Luk 9,27-36).\nVed mødet på Forklarelsens Bjerg optræder en lysende sky, som er et fænomen, der regelmæssigt forekommer, hvor den himmelske og den jordiske verden kobles sammen. Det må i den forbindelse erindres, at ordet himmel har to forskellige betydninger: dels Guds og englenes bolig, dels den meteorologiske og astronomiske himmel/ himmelhvælving.\nHverken de bibelske grundsprog eller dansk giver glosemæssigt mulighed for at se, hvornår der er tale om det ene og det andet, men det fremgår altid af sammenhængen.\nHimlen = Guds og englenes bolig, i det følgende skrevet med stort H, befinder sig ikke et sted ude hinsides alle stjernetåger i vort tredimensionale univers, men i dimensioner over de tre, vi »normalt« kender (længde, højde og bredde).\nDet flerdimensionale verdensalt, som nu regnes for en stor opdagelse i moderne kosmologi, har Bibelen altid opereret med som en selvfølge. Det indebærer bl.a., at den himmelske verden og dens beboere til enhver tid kan være lige ved siden af os, uden at vi »mærker« det.\nEn sammenkobling mellem Himmel og jord er, hvad der finder sted ved Forklarelsen på Bjerget. En flygtig stund har de to verdener et stykke fælles territorium, hvor det ejendommelige topmøde, som Jesus holder med nogle af Gamle og Ny Testamentes største skikkelser, kan finde sted.\nElias blev som bekendt taget levende op til Himlen som skildret i 2 Kong 2, og dér befinder Moses sig altså også, hvordan det så skal forstås ud fra de dunkle udsagn om hans død og begravelse i 5 Mos 34,5f og Jud 9; måske er der en nøgle til forståelse i Åb 11,11f, hvor den »himmelske sky« også optræder.\nSituationen på Forklarelsens Bjerg svarer nøje til den, der senere forelå ved Jesu Himmelfart fra Oliebjerget i Jerusalem, hvor »en sky tog ham bort« fra disciplenes øjne (ApG 1,9). Forskellen er i hovedsagen kun, at Jesus i dette sidste tilfælde blev stående i den himmelske verden, i første tilfælde i den jordiske.\nPå en måde synes stråleskyen at være en slags port imellem dem, men at få naturhistorisk hold på den er ikke muligt, netop fordi den er lige så hinsidig som dennesidig, lige så himmelsk som jordisk, lige så åndelig som fysisk.\nEt spørgsmål er det, om den ligefrem har personlighed, en uigennemskuelig delagtighed i Guds Ånd. Noget af den art synes at fremgå flere af de steder i Bibelen, hvor fænomenet omtales, således i beskrivelsen af sky- og ildsøjlen, der gik foran israelitterne ved udfrielsen fra Egypten (det var én og samme søjle, der tegnede sig mørk i dagslyset, men lysende i nattemørket – »skyen kom med mørke, men oplyste natten« 2 Mos 14,20). Ikke blot var Herrens herlighed i den (2 Mos 16,10); det hedder udtrykkelig, at det var Herren selv, der gik foran folket (2 Mos 13,21).\nPå Sinajs bjerg sker der en sammenkobling af Himmel og jord på en måde, som aldrig er set hverken før eller siden. »Herrens herlighed tog bolig på Sinajs bjerg« (2 Mos 24,16), og det havde voldsomme virkninger i det jordisk-fysiske: lyn og torden, ild og røg og jordskælv.\nDet kan være svært at danne sig et præcist billede af hele dramaet, men skyen, der dækker bjerget, og som Gud taler ud fra og kalder Moses ind i (2 Mos 24,15-18), kan vanskeligt være andet end stråleskyen i ekstrem vælde, og da Pagtens Ark er blevet fremstillet som et permanent sammenkoblingsaggregat (hvis man vil undskylde udtrykket) mellem Himmel og jord og anbragt i Åbenbaringsteltet, er der ikke noget at tage fejl af: Gud »viser sig i en sky over sonedækket« (3 Mos 16,2) og taler med Moses »ansigt til ansigt, som den ene mand taler med den anden« (2 Mos 33,11), men en sky hviler også til stadighed over hele teltet, og »om natten var der en ild i den« (2 Mos 40,38). Ved den er Herrens herlighed altid til stede i Israels lejr og leder dag for dag folkets vandring; når den løfter sig, bryder de op og følger den (2 Mos 40,34-38; 4 Mos 9,15-23).\nEndnu da Salomo århundreder senere har anbragt Arken i Jerusalems tempel, »fungerer« den: »Da præsterne gik ud af helligdommen, fyldte skyen Herrens tempel; præsterne kunne ikke forrette tjenesten på grund af skyen, fordi Herrens herlighed fyldte Herrens tempel« (1 Kong 8,10 f.; jf 2 Krøn 5,13 f). Noget er forandret; Gud taler ikke ansigt til ansigt med Salomon ved Arken, som han gjorde med Moses, i stedet taler han til ham i profetiske drømme.\nMen også i forbindelse med de nye tiders anderledes åbenbaringsformer optræder skyen, når Himmel og jord knyttes sammen. Under en henrykkelse til Jerusalem ser Ezekiel, hvordan »templet fyldtes af skyen, og forgården blev fyldt af stråleglansen fra Herrens herlighed« (Ez 10,4), men stråleskyen optræder også, med en vælde næsten som på Sinaj, helt ved begyndelsen af profetens visioner af Herrens herlighed ved floden Kebar i Babylonien:\n»Jeg så en storm komme fra nord, en vældig sky og en flammende ild; rundt om skyen stod stråleglans, og i midten, inde midt i ilden, var der ligesom funklende hvidguld …« (Ez 1,4).\nUden tvivl er røgen, der fylder templet ved Esajas’ kaldelse (Es 6), også en betegnelse for skyen; det er »røgen fra Guds herlighed og magt«, som Johannes så i den himmelske helligdom (Ab 15,8).\nDer er i det hele taget grund til at tro, at den lysende sky forekommer flere steder i Bibelen end dér, hvor den udtrykkeligt er betegnet som sådan, fx i juleevangeliet, hvor »Herrens herlighed strålede« om hyrderne ved Betlehem, og ved Paulus’ omvendelse, hvor »et lys fra Himlen skinnede« om ham, og han hørte den himmelfarne Jesus tale til sig.\nDen største erfaring med fænomenet har vi endnu til gode; den forestår ved Kristi genkomst. Ved Himmelfarten »tog en sky ham bort fra deres øjne«, men når han kommer igen på samme måde (ApG 1,11 – måske endda til samme sted, Zak 14,4), sker det modsatte: »Se, han kommer med skyerne, og hvert øje skal se ham« (Ab 1,7). Det var, hvad Daniel skuede profetisk:\n»l nattesynerne så jeg dette: Med Himlens skyer kom én, der så ud som en menneskesøn; han kom hen til den gamle af dage og blev ført frem for ham. Herredømme, ære og kongerige blev givet ham; alle folk, stammer og tungemål tjente ham. Hans herredømme er et evigt herredømme, som ikke skal forgå, hans kongerige skal ikke gå til grunde« (Dan 7,13 f).\n»Himlens skyer« er stråleskyer, nu i flertal, for nu drejer det sig ikke om en enkelt isoleret sammenkobling, nu forenes Himmel og jord for evigt, som de var i Begyndelsen, da Gud gik aftentur med Adam og Eva i Edens Have.\nl lysende skyer skal al vor længsel stilles. »De skal se Menneskesønnen komme på Himlens skyer med magt og megen herlighed,« sagde Jesus i sin store tale om de sidste tider til disciplene (Matt 24,30; jf. Mark 13,26; Luk 21,27). »Herefter skal l se Menneskesønnen sidde ved den Almægtiges højre hånd og komme på Himlens skyer,« sagde han til Kajfas og Rådet (Matt 26,64; jf. Mark 14,62).\nOg Paulus skrev til thessalonikerne: »For det siger vi jer med et ord af Herren: Vi, der lever og endnu er her, når Herren kommer, skal ikke gå forud for de hensovede. For Herren selv vil, når befalingen lyder, når ærkeenglen kalder og Guds basun gjalder, stige ned fra Himlen, og de, der er døde i Kristus, skal opstå først. Så skal vi, der lever og endnu er her, rykkes bort i skyerne sammen med dem for at møde Herren i luften, og så skal vi altid være sammen med Herren. Trøst derfor hinanden med disse ord« (1 Tness4,15-18).


Vitamin creme suppe\nHvorfor ikke et fløjlsagtigt vitamin? Så til opskriften på denne fløjlsagtig!Yderligere\nVisninger: 11669 +Video\nKød, vinter grøntsager, ost og øl oksekød opskrift med øl, brig maroille og braiseret julesalat.Yderligere\nVisninger: 11174 +Video\n5 saltopskrifter til tilberedning af kød, pølser, fisk, trækprodukter til rygning.Yderligere\nVisninger: 11334 +Video\nHer er en original opskrift, boghvede chokolade dessert creme (lactosefri).Yderligere\nVisninger: 11346 +Video\nHer er en opskrift fuld af friskhed til at servere kølig sommer, quinoa salat med sommerfrugter.\nJordbær, blåbær, brombær, kirsebær og hindbær i stil med en dessert gazpacho. Forberedelse: 15 minutter Tilberedning: 05 minutter Ingredienser 4 portioner 500 g røde frugter (jordbær, hindbær, blåbær, kirsebær, brombær) 1 ginger nuts frisk 1 vanille pod 2 kanelstænger 2 stjerneanis (stjerneanis) 100 g sukkerbrunt sukker 20 cl vand Pebermølle Krydderier (dekoration) Forberedelse Skræl ingefæren og skær den i stykker.\nForberedelse: 20 minutter Tilberedningstid: 1 time Ingredienser: For 6 til 8 personer 500 g blomkål buketter 100 g Comté 250 g mel 200 g halvtsaltet smør ½ pakke gær 4 æg salt, pebercoulis af tomat 1 kvist thyme mandler. 1- Separér blomkålen i små bunker og blancher i 5 minutter i kogende saltet vand.\nSådan laver du salatfrugter i en skjorte


Snedkere & tømrere i Vamdrup, Syddanmark - de 15 bedste eksperter | Houzz\n50 snedkere & tømrere i Vamdrup, Syddanmark\nUdvalgte anmeldelser for snedkere & tømrere i Vamdrup, Syddanmark\nsnedkere & tømrere i Vamdrup, Syddanmark\nDen uundværlige træekspert, når du skal have lavet nyt eller repareret gammelt: Din lokale tømrer eller snedker i Vamdrup, Syddanmark. Uanset størrelsen på dit projekt handler det om at have håndværket i orden, og et professionelt tømrerfirma har den erfaring og ekspertise, der skal til for at løse din opgave så den holder og holder og holder… Godt tømrerarbejde behøver kun udføres én gang, og vælger du en dygtig tømrermester fra starten betaler det sig i enden.\nHvor finder jeg en god tømrer i Vamdrup?\nEr en snedker i Vamdrup dyr?\nNår du hyrer en tømrer i Vamdrup til et projekt kan det være relevant at stille et par spørgsmål, inden I indgår et samarbejde. Baggrunden kan du tjekke med spørgsmål som: Hvor mange år har du været i branchen? Har du erfaring med denne type projekt? Og i forhold til prisen bør du inden en aftale altid sikre dig klarhed omkring aflønning og betaling: Er arbejdet timebaseret? Projektbaseret? Og hvornår skal betalingen falde? Simple spørgsmål, der kan forebygge en masse misforståelser, når projektet er gået i gang.\nInden du hyrer en snedker & tømrer i Vamdrup, kan du gennemse vores netværk af 50 snedkere & tømrere. Læs kundeanmeldelserne, tjek deres forrige projekter og bed om et tilbud fra de bedste snedkere & tømrere i nærheden af dig.


Stor sundhedsgevinst i holdsporten | DIF\nNye undersøgelser viser, at børn der dyrker motion i foreninger er sundere og i bedre fysisk form end andre. Hele 98 procent af børn i alderen 9-10 år, der går til fodbold lever op til Sundhedsstyrelsens anbefalinger for fysisk aktivitet. Holdspillene giver den højeste intensitet og de mest bredspektrede sundhedseffekter blandt idrætterne.\nDet er ikke kun de sociale værdier, der er i centrum, når landets fodboldaktive børn om kort tid løber ud på græsset til forårssæsonen. Fire nye studier fra Københavns Universitet og Syddansk Universitet viser, at fodbold i foreningslivet har store sundhedsfordele hos børn og unge. 98 procent af børn i alderen 9-10 år, der er aktive fodboldspillere i en forening, lever op til Sundhedsstyrelsens anbefalinger for fysisk aktivitet, mens det kun gælder 71 procent af de, der ikke er foreningsaktive.\n”Vi har undersøgt en række idrætsgrene, og her ser vi, at holdspillene har høj intensitet i både forenings- og skoleregi. Særligt fodbold og håndbold har stor betydning for børns sundhed. Og to af vores nye studier viser, at børn der går til fodbold er sundere og har markant bedre fysisk form end de ikke foreningsaktive,” siger professor Peter Krustrup fra Institut for Idræt og Ernæring på Københavns Universitet.\n”Piger og drenge der går til fodbold 1-4 gange om ugen har markant stærkere knogler, lavere fedtprocent og er i bedre fysisk form end de, der ikke går til idræt i en forening. Ja, faktisk præsterer piger på 8-16 år, der går til fodbold hele 40-140 procent bedre i en Yo-Yo konditionstest end ikke-foreningsaktive. Og de fodboldaktive drenge klarer sig 60-240 procent bedre end ikke-foreningsaktive,” afslutter Peter Krustrup.\n”Vi har længe vidst, at når vores børn går til idræt i en forening, så er det godt for dem. Men det er meget positivt, at det er så sundt og godt, som de nye undersøgelser viser,” siger DIF direktør, Morten Mølholm Hansen. Han peger ligeledes på, at foreningsidrætten også rummer mange andre fordele end de sundhedsmæssige:\nUndersøgelserne er foretaget i seks danske kommuner (Svendborg, Frederikssund, Roskilde, Ballerup, Frederiksberg og København) samt i Portugal. De viser markant bedre fedtprocent og kondital hos foreningsaktive børn i forhold til de ikke-foreningsaktive. Både fodbold, håndbold, basketball og floorball på små baner har høj intensitet og involvering. Mange andre idrætsgrene kunne blive det ved at foretage nogle enkle indgreb i træningen. For eksempel kan man organisere mindre hold og danne færre grupper som for eksempel til gymnastik for at reducere ventetiden foran redskaberne. Den fysiske aktivitet i foreningerne smitter af på resten af børnenes livsstil.\nDanmarks Idrætsforbund: Adm. direktør Morten Mølholm Hansen: 2166 3774\nKøbenhavns Universitet: Professor Peter Krustrup: 2116 1530\nSyddansk Universitet, Odense: Professor Niels Wedderkopp: 2466 7485


ABC | Andelsboligforeningen AB Balder\nAndelsboligforeningen AB Balder\nHermed en lille alfabetisk oversigt med praktisk information om livet i AB Balder. Skriftet er et supplement til foreningens almindelige vedtægter og husorden.\nAB Balder: Andelsboligforeningen (AB) "Balder" består af 19 andele: ti andele på Balders Plads 2 og ni andele i Ægirsgade 67. Helt præcist er vi beliggende på Matrikel nr. 3126, Udenbys Klædebo. Huset er fra 1901 og andelsboligforeningen blev oprettet d. 10. november 1967. Vi er selvadministrerende, hvilket betyder, at vi alle sparer en del penge. Som selvadministrerende forening er vi på den anden side afhængige af at alle andelshavere aktivt deltager i foreningsarbejdet.\nABF: Andelsboligforeningernes Fællesrepræsentation ABF er en interesseorganisation for private andelsboligforeninger, som vi naturligvis er medlem af. ABF's medlemsblad bliver sendt til bestyrelsesmedlemmerne. ABF afholder kurser en del relevante kurser, og yder forskellig form for rådgivning.\nAffald: Der er affaldsskur i gården til alm. husholdningsaffald samt papiraffald. Der står en pap-kontainer udenfor skuret. I den anden ende af gården forefindes et skur til storskrald og elektronisk affald. Der må ikke hensættes affald på bagtrapper eller i opgangene på noget tidspunkt. Er der mindre ting, som du gerne vil give videre til andre (f.eks. bøger), er der en dertil egnet hylde i affaldsskuret. På Balders plads står en flaskecontainer. Den kan også benyttes til plastflasker og dåse-øl/vand uden pant.\nBalders Plads Laug: Vi giver et økonomisk tilskud til det store juletræ, der årligt sættes op på Balders Plads ved en hyggelig begivenhed sidste lørdag i november måned. Hvert år i september afholdes der også et stort loppemarked på pladsen.Læs mere på: http://www.balderspladslaug.dk/\nBatterier:Brugte batterier kan deponeres i den opstillede metalcontainer, som findes ved affaldskurene.\nBestyrelsen bliver hvert år valgt ifm. generalforsamlingen. Bestyrelsen består af en formand, en kasserer, 2-4 bestyrelsesmedlemmer og suppleanter. Man modtager et mindre honorar for sit arbejde i bestyrelsen. Dette honorar er skattefrit. Man kan kontakte bestyrelsen telefonisk eller personligt, som anført på bestyrelseslisten. Man kan også sende en mail til bestyrelse@abbalder.dk. Der er hele tiden brug for nyt blod til bestyrelsen, så på næste generalforsamling skal du bare række fingeren op og sige, at du stiller op som formand eller bestyrelsesmedlem.\nBestyrelsesmøder.Der holdes typisk møde en gang per måned. Der tages referat fra møderne.\nBestyrelseslisten hænger på opslagstavlerne i trappeopgangene. Listen viser også hvem i bestyrelsen, der har ansvar for forskellige praktiske forhold i AB Balder (navneskilte, lys i opgangen m.v.).\nBestyrelsens arkiv. Bestyrelsen har et arkiv med foreningens regnskaber, referater og korrespondance. For at lette udveksling af dokumenter anvender bestyrelsen en internet-baseret fildelingstjeneste (dropbox).\nBoligafgifter den ’husleje’ hver andel betaler til den daglige drift af foreningen inkl. alm. vedligeholdelse og tilbagebetaling af lån. Rent formelt opkræver AB Balder særskilt penge til varme, TV- og internet (se evt. årsregnskabet fra sidste generalforsamling).\nDørskilt og dørtelefon: Du vil ved indflytning blive kontaktet af bestyrelsen vedr. opsætning af navneskilte til hoveddør, dørtelefon, og postkasse. Hvis du har behov for et nyt skilt, så kontakt rette vedkommende i bestyrelsen, som anført på bestyrelseslisten.\nBrandalarm: Foreningen har en central brandmelder, som kan nulstilles Ægirsgade 67, øverst oppe på hovedtrappen.\nElsyn: Ifm. med salg skal der fortages et elsyn af en elektriker. Omkostningerne hæfter sælger for, men beløbet modregnes normalt ved salget.\nFest: Husk altid at annoncerer i god tid på opslagstavlen i gangen hvor og hvornår, og hvor længe. Husk, at også i et festligt lag bør der tages hensyn til de andre beboere.\nFremleje: det er muligt at fremleje sin lejlighed i kortere perioder, som beskrevet i vedtægterne. Bestyrelsen skal godkende fremlejen.\nGeneralforsamling afholdes iflg. vedtægterne inden 1. maj.\nGårdlauget: Juletræ, grønne områder, boldbure, bordtenis og fællesarealet i gården bestyres af gårdlauget. Fællesgrillen kan anvendes "efter først til mølle princippet". Gårdlauget holder en årlig generalforsamlig. AB Balder bør bidrage aktivt til gårdlauget, og hvis du ønsker at repræsentere AB Balder, så giv venligst bestyrelsen besked. Indkaldelsen til gårdlaugets generalforsamling bliver hængt op i trappeopgangen. Generalforsamlingen er åben for alle. I porten indtil gården fra Baldersgade hænger en opslagstavle. Her annoncerer gårdlauget om sine gøremål.\nGårdmand: Gårdlauget har indgået en kontrakt med et firma, der søger for at fællesarealerne bliver passet.\nFlagstangen kan benyttes af alle. Gårdlauget råder over et flag, man kan låne ved festlige begivenheder\nHusorden:Ved overtrædelse af husordenen kontaktes bestyrelsen og denne udfærdiger en klageblanket. Klagen underskrives af bestyrelsen. Om muligt er det dog altid godt, hvis man selv kan tage kontakt og personligt minde naboerne om god husorden.\nHusdyr: Det er ikke tilladt at have større husdyr (hund, kat). Se husorden!\nHåndværkerliste: der er udfærdiget en liste over de håndværkere, vi gennem tiden har fået et godt samarbejde med. Listen kan rekvireres hos bestyrelsen.\nIndbrud/hærværk: Det er vigtigt efterfølgende at give besked til naboer og bestyrelsen, så vi kan hjælpe hinanden med modforholdsregler.\nInternet: Alle lejligheder har internetadgang. Vi anvender pt. www.parknet.dksom leverandør.\nIstandsættelse af andel:Alle større istandsættelsesarbejder kræver tilladelse fra bestyrelsen. Når du er i tvivl om hvad der menes med "større", så kontakt bestyrelsen.\nKontaktpersoner i bestyrelsen: Se listen, der hænger på opslagstavlerne i trappeopgangene.\nKælderrum:Har du fået tildelt et pulterrum i kælderen. Har du pligt til at efterse rummet for evt. vand/fugt og give besked til bestyrelsen, hvis er kommer en skade.\nLegepladsen er placeret i den anden ende af fællesgården. Den er for alle, men fortrinsvis for børnene. J\nLofts- og kælderrum: Alle har krav på et lofts eller kælderrum. Det er ikke tilladt at benytte gangarealerne i kælderen eller på loftet til opbevaring, da disse er brandveje, og derfor til enhver tid skal holdes fri. Bemærk, at loft- og kælderrum ikke automatisk følger den lejlighed, der har pågældende rum ved flytning. Ved salg kan man således ikke ”videresælge” rettigheden til at sine loft- og kælderrum.\nMailadresse under AB Balder. Hvis du ønsker det, kan du få din mailadresse under Balder.dk. Kontaktperson: Se bestyrelseslisten.\nNedlagte toiletterpå bagtrappen må ikke bruges til opbevaring. Det er af hensyn til brand og rotter!\nNøgler: Ved indflytning modtager andelshaveren nøgler til lejlighed, trappeopgang, postkasse, og gårdport.\nOprydningsdag. Når der er behov for det, kan der arrangeres fælles oprydning og leje af en affaldscontainer.\nOpslagstavlen: i hver opgang er der en opslagstavle. Den kan benyttes til generel information beboerne imellem. Hjælp venligst med at fjerne uaktuelle opslag.\nPapcontainer:der er opstillet to papcontainer i gården. Benyt dem venligst kun til det affald, der er afbilledet på containerne. Husk, at skære dine papkasser op førend, du smider dem ud!\nPorten.I porten ud mod Baldersgade er der en opslagstavle til opslag, som gælder alle i karreen. Man kan få en nøgle til porten ved at henvende sig til bestyrelsesformanden og betale 30 kr.\nPostkasser: Hver andel har en postkasse nede ved hoveddøren. Det er andelshaverens eget ansvar at sætte et "reklame nej tak" mærke på postkassen, hvis vedkommende ikke ønsker reklamer. Ønsker man reklamer, skal disse tages med op i lejligheden. De må under ingen omstændigheder dumpes i fællesarealerne. Dette gælder både af hensyn til brandfaren og rengøringen. Og så ser det heller ikke godt ud! Hvis man har brug for et nyt navneskilt, så kontakt rette vedkommende jf. listen på opslagstavlen eller send en mail til bestyrelsen.\nRenovation: Pt. er det R98, som henter vores alm. affald en gang om ugen.\nSalg af andel: Punkt 1: meddel bestyrelsen at du ønsker at sælge. Punkt 2: kontakt elektriker mhp. elsyn. Punkt3: kontakt vurderingsmand mhp. vurdering af forbedringer og løsøre. Punkt4: Afvent 14 dages intern annoncering i foreningen. Der omdeles en skrivelse til alle i foreningen, hvor der fremgår hvilken andel, der er til salg og andelsprisen. Derefter er der mulighed for eksternt salg, hvis ingen i foreningen ønsker at overtage den pågældende andel\nSnerydning: Der bliver hvert år indgået en aftale med et snerydningsfirma.\nSommerfest: Hver sommer afholdes en sommerfest, hvor foreningen betaler for mad og drikkevarer\nStorskrald: Bag ved græsarealet er der et skur, hvor man kan stille defekter og bygningsaffald til storskrald. Følg venligst de anvisninger som er beskrevet for hvilket affald, størrelse og hvor det skal placeres i skuret.\nFølgende affald må ikke dumpes i storskrald:\n* Brokker af mursten, tagsten, beton og lignende\nHusk:alm. byggeaffald skal man selv sørge for at køre på lossepladsen. (eks. Kulbanevej i Valby). Du kan også rekvirere en container, hvis du har meget storskrald. Containeren er gratis de første 2 dage. Læs mere på Kbh's kommunes hjemmeside: www.kk.dk, og søg efter "Storskrald".\nTrapper: Bag- og fortrapperne skal til alle tider holdes fri for alt andet end dørmåtter. Sko, legetøj, affald, blomster, flasker o.lign. må således ikke henstilles på trapperne.\nTrappevask: Hovedtrappen vaskes ugentligt af et rengøringsfirma, og bagtrappen vaskes hver 2. uge. I kontrakten indgår også vinduesvask hver 4. md\nTV: Alle lejligheder har adgang til kabel-tv. Vi benytter Parknet som leverandør www.parknet.dk.\nUdlejning: Det er muligt at udleje dele af sin lejlighed, hvis man selv er bosiddende i lejligheden. Udlejningen skal godkendes af bestyrelsen.\nVarmelaug: AB Balder indgår i et varmelaug med naboforeningen, Balders Hus.\nVedligeholdelse:Kontakt bestyrelsen, hvis du bliver opmærksom på forhold ved ejendommen, som kræver vedligeholdelse. Dette gælder i særlig grad alle forhold med relation til brandsikkerhed, gas, fugt og tyverisikring.\nVenteliste:der er en intern venteliste. Ventelisten bliver opdateret årligt ifm. Generalforsamlingen. Kender du nogen, som ønsker at blive skrevet på den ekstrene venteliste, kan man henvende sig til formanden.\nAB Balder * Balders Plads 2 - Ægirsgade 67 * bestyrelse@abbalder.dk